ബീഗിൾബോർഡ്

ഡിജി-കീ, എലെമെന്റ്14 എന്നീ കമ്പനികളുമായി ചേർന്ന് ടെക്സസ് ഇൻസ്ട്രുമെന്റ്സ് പുറത്തിറക്കുന്ന ഓപ്പൺ-സോഴ്സ് ഹാർഡ്‌വെയർ അധിഷ്ഠിത ലോ-പവർ സിങ്ഗിൾ-ബോർഡ് കമ്പ്യൂട്ടർ ആണ് ബീഗിൾബോർഡ്. ടെക്സസ് ഇൻസ്ട്രുമെന്റ്സ് പുറത്തിറക്കിയ OMAP3530 സിസ്റ്റം-ഓൺ-ചിപ്പിന്റെ മേന്മ പ്രദർശിപ്പിക്കാനുള്ള ഒരു ഓപ്പൾ സോഴ്സ് അധിഷ്ഠിത മാർഗ്ഗമായാണ് ബീഗിൾബോർഡ് കണക്കാക്കപ്പെടുന്നത്. ഇതേ പ്രവർത്തനമികവുള്ള പ്രൊസസ്സറുകളുപയോഗിക്കുന്ന ബോർഡുകൾക്ക് ആയിരം ഡോളറിനുമേൽ വില വന്നിരുന്ന കാലത്താണ് റ്റി.ഐ. ഈ നൂതനസംരംഭവുമായി രംഗത്തുവന്നത്. ജേസൺ ക്രൈഡ്നർ, ജെറാൾഡ് കോളി എന്നിവരുടെ നേതൃത്വത്തിൽ ഒരു ചെറിയ കൂട്ടം എഞ്ചിനീയർമാർ രൂപകൽപ്പന ചെയ്തതായിരുന്നു ഈ ബോർഡ്. സർവ്വകലാശാലകൾക്കു വിദ്യാഭ്യാസാവശ്യങ്ങൾക്ക് ഉപയോഗിക്കാൻ തക്കവണ്ണം അവരുടെ ചെറിയ ബഡ്ജറ്റിൽ വാങ്ങിക്കാൻ കഴിയുന്ന സിങ്ഗിൾ ബോർഡ് കമ്പ്യൂട്ടർ ലഭ്യമാക്കുക എന്ന ഉദ്ദേശ്യത്തോടെ പുറത്തിറക്കിയ ബോർഡ് ക്രിയേറ്റീവ് കോമൺസ് ഷെയർ-എലൈക്ക് ലൈസൻസ് ആണ് ഉപയോഗിക്കുന്നത്.

സ്കീമയ്ക്കുവേണ്ടി കാഡൻസ് ഓർക്കാഡും പിസിബി നിർമ്മാണത്തിന് വേണ്ടി കാഡൻസ് അലെഗ്രോയും ഉപയോഗിച്ചാണ് ബീഗിൾ ബോർ‍ഡ് നിർമ്മിച്ചത്. സിമുലേഷൻ സോഫ്റ്റ്‍വെയറുകൾ ഒന്നും ഉപയോഗിക്കുന്നില്ല.

അവലംബം

പുറത്തേയ്ക്കുള്ള കണ്ണികൾ

 ഔദ്യോഗിക വെബ്സൈറ്റ്
 ബീഗിൾബോർഡ് സിസ്റ്റം റെഫറൻസ് മാനുവൽ 
 OMAP35x ആപ്ലിക്കേഷൻ പ്രൊസസ്സറുകൾ 
 ടെക്സസ് ഇൻസ്ട്രുമെന്റ്സ് OMAP ഡെവലപ്പർ നെറ്റ്‌വർക്ക് 

വർഗ്ഗം:ടെക്സസ് ഇൻസ്ട്രുമെന്റ്സ് ഹാർഡ്‌വെയർ